KRPZ-TN-OKAP-11-011/2025 Trenčín 21.03.2025

**SENIORI, POZOR NA KOMUNIKÁCIU V ONLINE PRIESTORE !!!**

Milí seniori, sme veľmi radi, že aj prostredníctvom našich upozornení a poučení o nástrahách podvodníkov, pozitívne vplývame na Vás seniorov, nakoľko sme tento týždeň v Trenčianskom kraji nezaznamenali žiadny pokus, ani dokonaný podvod na senioroch.

Aj napriek tomu, Vám chceme dať do pozornosti, stále opakujúcu sa legendu tzv. „nadviazania romantického vzťahu“. Podvod je sofistikovaný a cieľom podvodníka je vybudovať si dôveru u náhodne zvolenej osoby. S touto osobou komunikuje niekoľko týždňov, prípadne aj mesiacov a komunikácia má známky romantického záujmu. Namiesto lásky ale môžete prísť o svoje úspory.

Podvodník si **vyhliadne obeť,** prípadne si **zvolí náhodnú osobu a** nevyžiadane ju kontaktuje. Následne sa pokúša **prehĺbiť si s ňou vzťah** a získať jej dôveru. Vzťah si podvodník buduje výhradne, za účelom oklamania a získania finančných prostriedkov. Spôsob spáchania je jednoduchý a v mnohom sa podobá na spôsoby, ktoré sa využívajú aj pri iných typoch podvodoch. Z online romániku sa môže časom ukázať niečo úplne iné. Napríklad podvodník po tom, čo u Vás získa dôveru**, zmení smerovanie konverzácií a z**ačne Vám písať, ako potrebuje súrne peniaze, lebo má problém s účtom. Taktiež Vám môže napísať, ako viete rýchlo zbohatnúť na investovaní do kryptomien a podobne. Podvodník druhej strane tvrdí, ako potrebuje pomoc alebo ako na kryptomenách zbohatol a zarobil veľké peniaze. Senior alebo seniorka následne chce pomôcť osobe, s ktorou má vybudovaný vzťah, alebo chce tiež skúsila **investovať**svoje úspory. Často tak urobí kvôli nátlaku alebo zo strachu, že príde o výhodnú možnosť získať rýchlo a ľahko peniaze. Buďte obozretní pri komunikácií v online priestore a pri akomkoľvek podozrení kontaktujte políciu na známom telefónom čísle 158.

**V tejto súvislosti, Vás taktiež žiadame o informovanie starších príbuzných alebo starších ľudí vo svojom okolí, aby aj oni boli informovaní o častých praktikách podvodníkov. Vo veľkej miere práve včasná informovanosť dokáže zachrániť seniorom ich ťažko ušetrené a zarobené úspory.**

**Dodržujte tieto rady a odporúčania !!!**

* Nekomunikujte s osobami, ktoré sa vydávajú za Vášho príbuzného, lekára, vojaka, policajta, kňaza, či inú osobu, ktorá od Vás žiada peniaze !
* Overte si, či Vás skutočne kontaktoval človek, za ktorého sa vydáva !
* Dajte si pozor na podvodné správy ohľadom účtov, platieb a zásielok a neklikajte na podozrivé odkazy, nakoľko môžete nedopatrením poskytnúť podvodníkovi svoje bankové údaje !
* V prípade bankových prevodov a transakcií sa poraďte na pobočke Vašej banky !
* Nedôverujte prehnane zvýhodneným investičným príležitostiam !
* **V prípade akéhokoľvek podozrenia vopred kontaktujte políciu na čísle 158 !**